als_Latn dik_Latn sag_Latn
Artisti kosovar Petrit Halilaj, po përjeton sukses të madh pas hapjes së ekspozitës në Bon të Gjermanisë, e cila përmban instalacione dhe vizatime që e kthejnë në përvojat e hershme të jetës, ky stil tashmë i njohur të tij.
She, fully, turning around, became terrestrial”, titullohet ekspozita e hapur në Bundeskunsthalle të Bonit, ndërsa është cilësuar që në hapje, një sukses i madh.
“Një hapje të tillë nuk e kam përjetuar kurrë”, ka thënë Halilaj për KultPlus.
Rrugëtimi artistik i Halilajt do të vazhdojë menjëherë muajin e ardhshëm, po në Gjermani. Ai do të hapë ekspozitën e quajtur “Abetare” më 17 prill në qytetin e Këlnit.
Petrit Halilaj vjen nga Kostërci i Skënderajt, ndërsa jeton dhe vepron midis Berlinit, Prishtinës dhe Mantovës. Ai ka hapur pesë ekspozita personale në vitet 2009-2013, ndërsa vitin e kaluar u paraqit edhe në Galerinë e Arteve të Kosovës, me ekspozitën “Zemër shtype pullën dhe fshima kujtesën”.
als_Latn als_Latn als_Latn als_Latn als_Latn